205 



hele Sommeren igennem, undertiden kun Hannen, naar Hunnen 

 rugede,* undertiden begge, naar Ungerne var store. Hannen var 

 yderst nærgaaende, kom øjeblikkelig, blot man satte sig ved 

 Bordet, hoppede op i min Haand og tog Føden der (Fig. 32) og 

 fløj op paa min Avis, naar jeg læste. Saa kom Efteraaret, Spis- 

 ningen i Haven ophørte. Gulspurvene drog ud paa Marken, og 

 det tamme Par har ikke vist sig siden. 



Nogle undersøgte Reder viste følgende Forhold : 



1. Rede i lav Busk, forladt før Æglægning. Vægt 37,6 g^ 

 indvendig Diameter 7 cm. Yderst et Lag af tørt Rajgræs, Vægt 



18.5 g, nærmest bestemt til at danne Underlag for den egentlige 

 Rede. Dette Yderlag var let adskilleligt fra et indre Lag, som 

 var løst flettet af Blade og tørre Plantestængler, Vægt 13,5 g. 

 Tydelig adskilleligt var endelig et inderste Lag, selve Udforingen, 

 bestaaende af fine Plantedele og Rodtrævler, Vægt 4,5 g. 



2. Forladt Rede, Vægt 34,5 g; indvendig Diameter 7 cm. Et 

 ydre løst Lag af Tang, Blade, grove Plantedele af Vægt 12,6 g; 

 et indre Lag af finere Plantetrævler og Blade løst vævet, Vægt 



12.6 g. Endelig et inderste Lag af ganske fine Plantestængler 

 og Rodtrævler, enkelte Hestehaar, Vægt 4V2 g. 



3. Et tæt Yderlag af grove Plantestængler; Laget tildels be- 

 regnet paa at udfylde Pladsen paa Grenvinkelen, hvorpaa Reden 

 var anbragt. Nogenlunde adskilt herfra en indre Del af korte, 

 fine Plantestængler og nogle Rodtrævler; inderst et Lag Heste- 

 haar, der danner en sammenhængende Udforing, af Vægt l,i g. 



BOMLÆRKE, KORNVÆRLLNG (Emheriza miliaria). Den er 

 en af de faa virkelige Standfugle, vi har, findes Aaret rundt, om 

 Sommeren paa Markerne og ses paa denne Tid hyppigt langs 

 Vejene; Efteraar og Vinter træffes den flokkevis alene eller sam- 

 men med Gulspurve. Ofte kan Flokkene naa en ret anseelig 

 Størrelse. 



SNESPURV (Emheriza nivalis). Kun 2 Gange har jeg set 

 den her, begge Gange i September. 22 September 1911 sad paa 

 Svelmø en gammel Fugl i Vinterdragt paa en Sten tæt ved mig; 

 den fløj saa op, steg højt til Vejrs og var borte med det samme; 

 20 September 1912 saa jeg en i Eskemose siddende paa et Gærde; 

 2 Dage efter saa jeg den igen; det var en ung Fugl i Vinter- 

 dragt; den var ganske tam, flyttede sig kun smaa Stykker ad 

 Gangen og vendte stadig tilbage til det samme Sted. 



14 



